सेंसेक्स 128 अंकों की गिरावट के साथ 61,431 पर बंद, SBI करीब 2% टूटा
BSE NSE Sensex Today, Stock Market Latest Updates;   आज कई कंपनियों के नतीजे आएंगे। SBI, ITC, रामको सीमेंट, बाटा इंडिया, RITES, यूनाइटेड स्पिरिट्स और PNB हाउसिंग फाइनेंस समेत कई कंपनियों के Q4FY23 के रिजल्ट जारी होंगे।
आज यानी गुरुवार (18 मई) को शेयर बाजार में गिरावट देखने को मिली। सेंसेक्स 128 अंकों की गिरावट के साथ 61,431 के स्तर पर बंद हुआ। वहीं निफ्टी 51 अंक फिसलकर 18,129 पर बंद हुआ। सेंसेक्स के 30 शेयरों में से 17 में गिरावट और 13 में तेजी देखने को मिली है। आज SBI का शेयर 1.70% टूटा है। इसके बाद इसका शेयर 9.95 रुपए फिसलकर 576.35 रुपए पर आ गया।
RBI ने SBI फंड्स मैनेजमेंट को HDFC बैंक में 9.99% तक हिस्सा खरीदने की इजाजत दी। अब तक मर्जर के बाद नई कंपनी में 5% तक ही हिस्सा रखने की इजाजत थी। वहीं आज रुपया अमेरिकी डॉलर के मुकाबले 22 पैसे कमजोर होकर 82.59 रुपए पर बंद हुआ।
SBI को मार्च तिमाही में 16694 करोड़ का मुनाफा
देश के सबसे बड़े बैंक SBI ने वित्त वर्ष 2022-23 की मार्च तिमाही (जनवरी-मार्च) के नतीजे जारी कर दिए हैं। कंपनी को जनवरी से मार्च की अवधि में 16,694.5 करोड़ रुपए का प्रॉफिट हुआ है। पिछले साल समान तिमाही में बैंक को 9114 करोड़ रुपए का मुनाफा हुआ था। ब्याज से कमाई यानी NII भी अनुमान से ज्यादा रहा, जोकि 40392 करोड़ रुपए रहा। सरकारी बैंक ने प्रति शेयर 11.30 रुपए का डिविडेंड का ऐलान किया है।
इसके अलावा FMCG सेक्टर की दिग्गज कंपनी ITC ने भी मार्च तिमाही के नतीजे जारी किए हैं। कंपनी को चौथी तिमाही में 5,086.9 करोड़ रुपए का मुनाफा हुआ है, जोकि सालभर पहले की समान तिमाही में 4,190.9 करोड़ रुपए था। हालांकि आज इसके शेयर में 2.05% गिरावट देखने को मिल रही है। ये 8.75 रुपए फिसलकर 418.85 रुपए पर बंद हुआ।
कच्चे तेल की कीमतों में तेजी
कच्चे तेल का भाव 1 दिन में 2.50% चढ़ा है। कच्चा तेल इस हफ्ते में करीब 3.50% चढ़ा है। ब्रेंट का भाव कल 77 डॉलर प्रति बैरल के पार निकल गया। वहीं WTI का भाव कल 73 डॉलर के पार निकला है। मांग बढ़ने की उम्मीद से क्रूड में तेजी देखने को मिली है।
कल शेयर बाजार में रही थी गिरावट
इससे पहले कल यानी 17 मई को शेयर बाजार में गिरावट देखने को मिली थी। सेंसेक्स 371 अंकों की गिरावट के साथ 61,560 के स्तर पर बंद हुआ था। निफ्टी 104 अंक फिसलकर 18,181 पर बंद हुआ था। सेंसेक्स के 30 शेयरों में से 23 में गिरावट और सिर्फ 7 में तेजी देखने को मिली थी।
